ai4bharat/Pralekha huggingface dataset:
नागरिक उड्डयन मंत्रालय
केंद्रीय नागरिक विमानन मंत्री श्री ज्योतिरादित्य सिंधिया ने हुबली और दिल्ली के बीच सीधी उड़ान का शुभारंभ किया
उड़ान का संचालन सप्ताह के सातों दिन होगा
नागरिक विमानन मंत्री श्री ज्योतिरादित्य एम सिंधिया ने आज हुबली से दिल्ली के लिए सीधी उड़ान का उद्घाटन किया। यह लड़ाई सप्ताह के सभी सातों दिन निम्नलिखित कार्यक्रम के अनुसार संचालित होगी।
|
|
उड़ान संख्या
|
|
प्रस्थान स्थल
|
|
आगमन स्थल
|
|
उड़ान के दिन
|
|
प्रस्थान समय
|
|
आगमन का समय
|
|
हवाई जहाज़
|
|
आरंभ की तिथि
|
|
6 ई 5624
|
|
दिल्ली
|
|
हुबली
|
|
1234567
|
|
10:00
|
|
12:45
|
|
एयर बस
|
|
14 नवंबर 2022
|
|
6 ई 5625
|
|
हुबली
|
|
दिल्ली
|
|
1234567
|
|
13:15
|
|
15:45
इंडिगो की उड़ान संख्या 6ई 5624 दिल्ली से 10:00 बजे रवाना होगी और 12:45 बजे हुबली पहुंचेगी। वापसी में उड़ान संख्या 6ई 5625 हुबली से 13:15 बजे प्रस्थान करेगी और 15:45 बजे दिल्ली पहुंचेगी।
नागरिक विमानन मंत्री श्री ज्योतिरादित्य सिंधिया ने अपने उद्घाटन भाषण में कहा कि हुबली हवाई अड्डा उत्तरी कर्नाटक और दक्षिणी महाराष्ट्र के निवासियों के लिए प्रवेश द्वार के रूप में काम करता है। श्री सिंधिया ने कहा कि प्रधानमंत्री श्री नरेन्द्र मोदी के नेतृत्व में केंद्र सरकार ने इसके बुनियादी ढांचे के विकास पर उचित ध्यान दिया है। उन्होंने कहा कि नया टर्मिनल भवन विकसित किया गया है और आईएलएस प्रणाली स्थापित की गई है। श्री सिंधिया ने कहा कि हवाई अड्डे के रनवे को और बढ़ाया जा रहा है और हुबली का एफटीओ अगले साल से चालू हो जाएगा। मंत्री महोदय ने अक्षय ऊर्जा के उपयोग के संबंध में हुबली हवाई अड्डे के प्रदर्शन की भी सराहना की।
उद्घाटन अवसर पर संसदीय कार्य तथा खान और कोयला मंत्री, श्री प्रल्हाद वेंकटेश जोशी, सांसद - लोकसभा श्री रमेश बिधूड़ी, हुबली-धारवाड़-पश्चिम के विधायक श्री अरविंद चंद्रकांत बेलाड, श्री जगदीश शेट्टार, विधायक हुबली-धारवाड़-मध्य, श्री अभय प्रसाद, विधायक हुबली-धारवाड़-पूर्व, श्री वीरेश अंचटगेरी, मेयर हुबली उपस्थित थे। इसके अलावा, श्री आर के सिंह, आईएएस , प्रबंध निदेशक, इंडिगो के प्रधान सलाहकार और हुबली के एमओसीए, एएआई, इंडिगो और स्थानीय प्रशासन के अन्य गणमान्य व्यक्ति भी इस अवसर पर उपस्थित थे।
रसायन एवं उर्वरक मंत्रालय
रिकॉर्ड उत्पादन और उर्वरकों की अच्छी बिक्री के कारण एफएसीटी ने 30 सितंबर, 2020 को समाप्त तिमाही में 83.07 करोड़ रुपये का रिकॉर्ड लाभ अर्जित किया
फर्टिलाइजर्स एंड कैमिकल्स त्रावणकोर लिमिटेड , रसायन और उर्वरक मंत्रालय के तहत एक सार्वजनिक क्षेत्र की कंपनी है। इसने 30 सितंबर, 2020 को समाप्त तिमाही में 83.07 करोड़ रुपए का रिकॉर्ड लाभ अर्जित किया है। यह अब तक का कंपनी द्वारा एक तिमाही में अर्जित किया गया सबसे अधिक लाभ है। पिछले साल इसी अवधि में लाभ 6.26 करोड़ रुपए रहा था। कंपनी ने इस तिमाही के दौरान 1047 करोड़ रुपये का टर्न ओवर किया है, जबकि पिछले साल इस अवधि में 931 करोड़ रुपए का टर्न ओवर हुआ था।
30 सितंबर, 2020 को समाप्त हुई तिमाही के दौरान, कंपनी ने अपने प्रमुख उत्पाद फैक्टमफोस और अमोनियम सल्फेट के उत्पादन और बिक्री में अब तक का सबसे बेहतर त्रिमासिक रिकॉर्ड स्थापित किया है।
कंपनी ने पहली छमाही के दौरान एमओपी के दो और एनपीके उर्वरकों के एक शिपमेंट का आयात किया है।
मुख्य बातें
अब तक का एक तिमाही में फैक्टमफोस का सबसे अधिक उत्पादन 2.36 लाख एमटी रहा।
अब तक का अमोनियम सल्फेट का सर्वाधिक उत्पादन 0.69 लाख एमटी रहा।
इस तिमाही में फैक्टमफोस और अमोनियम सल्फेट की बिक्री इस तिमाही में क्रमशः 2.77 लाख एमटी और 0.08 लाख एमटी तक पहुंच गई।
एमओपी की बिक्री 0.46 लाख एमटी और आयातित एनपीके की बिक्री 0.26 लाख एमटी हुई।
फैक्टमफोस की अब तक की सबसे अधिक अर्ध वार्षिक 4.63 लाख एमटी बिक्री।
दूसरी तिमाही के दौरान तटीय शिपिंग मार्ग के माध्यम से उर्वरकों को भेजने का काम शुरू किया गया।
कंपनी ने पश्चिम बंगाल और ओडिशा में नए बाजारों में प्रवेश किया।
कंपनी ने कोविड-19 महामारी के कारण पैदा हुए अवरोधों के बावजूद यह शानदार प्रदर्शन अर्जित किया है। कंपनी ने भारत सरकार और केरल सरकार द्वारा जारी किए गए कोविड प्रोटोकॉल और दिशा-निर्देशों का भी पालन किया है।
सड़क परिवहन एवं राजमार्ग मंत्रालय
प्रधानमंत्री श्री नरेन्द्र मोदी तमिलनाडु में 2995 करोड़ रूपये की परियोजनाएं राष्ट्र को समर्पित करेंगे और राजमार्ग परियोजनाओं की आधारशिला रखेंगे
प्रधानमंत्री श्री नरेन्द्र मोदी कल कन्याकुमारी में 2995 करोड़ रूपये की पांच परियोजनाएं राष्ट्र को समर्पित करेंगे और राष्ट्रीय राजमार्ग परियोजनाओं की आधारशिला रखेंगे। प्रधानमंत्री वहां एक सड़क सुरक्षा पार्क और परिवहन संग्रहालय की भी शुरूआत करेंगे।
प्रधानमंत्री मदुरै, शिवगंगा और रामनाथपुरम जिलों में एनएच-87  के मदुरै-रामनाथपुरम सेक्शन के दो/चार लेन वाले राजमार्ग, कन्याकुमारी जिले में एनएच-47 के मार्थनदम और पार्वतीपुरम जंक्शन पर एक फ्लाईओवर, और एनएच-44  के पनगुड़ी से कन्याकुमारी सेक्शन और कन्याकुमारी जिले के नारीकुलम टेंक पर चार लेन वाले राजमार्ग को राष्ट्र को समर्पित करेंगे।
श्री मोदी मदुरै और डींडीगल जिलों में एनएच-785 के मदुरै-चेट्टीकुलम-नाथम सेक्शन पर चार लेन के राजमार्ग की आधारशिला रखेंगे।
इन परियोजनाओं से स्थानीय जनता को लाभ मिलेगा। इससे प्रदूषण कम होगा, तेज और सुरक्षित यात्रा हो सकेगी, यात्रा का समय बचेगा और ईंधन की बचत होगी।
आरकेमीणा/एएम/केपी/एसएस-
(Visitor Counter : 180
पेट्रोलियम एवं प्राकृतिक गैस मंत्रालय
गेल ने भारत की सबसे बड़ी पीईएम आधारित हरित हाइड्रोजन परियोजना की स्थापना के लिए ठेका दिया
प्रति दिन लगभग 4.3 मीट्रिक टन हाइड्रोजन का उत्पादन करने के लिए यह परियोजना डिजाइन की गई है
राष्ट्रीय हाइड्रोजन मिशन के अनुरूप, गेल  लिमिटेड ने भारत में सबसे बड़े प्रोटॉन एक्सचेंज मेम्ब्रेन  इलेक्ट्रोलाइजर में से एक को स्थापित करने के लिए एक ठेका दिया है। यह परियोजना मध्य प्रदेश के गुना जिले में गेल के विजयपुर कॉम्प्लेक्स में स्थापित की जाएगी और यह नवीकरणीय ऊर्जा पर आधारित होगी।
परियोजना को लगभग 99.999 वॉल्यूम% की शुद्धता के साथ प्रति दिन लगभग 4.3 मीट्रिक टन हाइड्रोजन  का उत्पादन करने के लिए डिजाइन किया गया है। इसे नवंबर 2023 तक चालू करने की योजना है। आत्मनिर्भर भारत के दृष्टिकोण के अनुरूप, परियोजना को 50 प्रतिशत से अधिक का काम घरेलू वेंडर को प्रदान किया गया है।
इससे पहले, इस साल जनवरी में, गेल ने प्राकृतिक गैस प्रणाली में हाइड्रोजन को मिलाने की भारत की अपनी तरह की पहली परियोजना शुरू की थी। एचपीसीएल-अवंतिका गैस लिमिटेड  के साथ गेल की संयुक्त उद्यम  कंपनी में से एक को हाइड्रोजन मिश्रित प्राकृतिक गैस की आपूर्ति की जा रही है, जो इंदौर, मध्य प्रदेश में संचालित एक सिटी गैस वितरण  कंपनी है। अब तक, गेल सीजीडी नेटवर्क में प्राकृतिक गैस में 2%  हाइड्रोजन का सम्मिश्रण करने में सफल रहा है।
गृह मंत्रालय
सरकार नगा मुद्दे के जल्द समाधान के लिए प्रतिबद्ध : श्री किरेन रिजिजू
नगालैंड की जनता को आश्वासन दिया, समाधान तक पहुंचने पर उसे जल्द से जल्द लागू किया जाएगा
गृह राज्य मंत्री श्री किरेन रिजिजू ने नगालैंड की जनता से अपील की है कि वह चुनाव की लोकतांत्रिक प्रक्रिया में भाग ले।
नगालैंड की जनता को दिए गए अपने संदेश में श्री रिजिजू ने कहा, ‘‘केन्द्र सरकार नगालैंड की जनता की भावनाओं के प्रति संवेदनशील है और उनके मुद्दे के जल्द समाधान के लिए प्रतिबद्ध है। उन्होंने नगालैंड की जनता को आश्वासन दिया कि सरकार जैसे ही समाधान तक पहुंचेगी वह उसे जल्द से जल्द लागू करेगी।’’
उन्होंने नगालैंड के राजनैतिक और नागरिक समूहों से अपील की कि वे राज्य में होने वाले आगामी विधानसभा चुनावों में भाग लें और लोकतांत्रिक प्रक्रिया का बहिष्कार करने की अपनी घोषणा को वापस लें।
राज्य में 60 निर्वाचन क्षेत्रों के प्रतिनिधियों को चुनने के लिए 27 फरवरी 2018 को विधानसभा चुनाव होना है। मतगणना 3 मार्च 2018 को होगी।
विज्ञान एवं प्रौद्योगिकी मंत्रालय
ब्रिक्स युवा वैज्ञानिक फोरम में विज्ञान में सहयोग,साझेदारी और संपर्क के महत्व पर प्रकाश डाला गया
विज्ञान और प्रौद्योगिकी विभाग, जैव प्रौद्योगिकी विभाग, विज्ञान और प्रौद्योगिकी मंत्रालय की सचिव डॉ रेणु स्वरूप ने ब्रिक्स युवा वैज्ञानिक फोरम में विज्ञान को आगे बढ़ने के लिए सहयोग, साझेदारी और संपर्क के महत्व पर प्रकाश डाला।
ब्रिक्स युवा वैज्ञानिक फोरम  के छठे संस्करण के उद्घाटन भाषण के दौरान उन्होंने कहा, "हम जानते हैं कि विज्ञान एवं तकनीकी के इन्नोवेशन ने दुनिया भर में महामारी के खिलाफ मजबूती से युद्ध लड़ने में अहम भूमिका निभाई है। इस लड़ाई में सहयोग, साझेदारी और संपर्क महत्वपूर्ण हथियार रहे हैं।" फोरम का आयोजन नेशनल इंस्टीट्यूट ऑफ एडवांस स्टडीज, बेंगलुरु  के सहयोग से विज्ञान और प्रौद्योगिकी विभाग  द्वारा किया गया।
डॉ स्वरूप ने विभिन्न देशों को विज्ञान आधारित एजेंडा तय करने और वैश्विक स्तर पर उसे अमल में लाने , सृजन और ज्ञान आधारित नजरिए से मुदद्दों के महत्व पर ध्यान केंद्रित करने पर जोर दिया। इसके तहत डाटा निर्माण, उसका विश्लेषण और उनके एप्लीकेशन के महत्व पर ध्यान केंद्रित करते हुए, उन्होंने इन क्षेत्रों में युवाओं की भागीदारी बढ़ाने को कहा। इसके अलावा उन्होंने वैज्ञानिकों से प्रमुख बीमारियों का जल्द पता लगाने में मदद करने के लिए सटीक दवा, जीनोमिक टूल्स बायोमार्कर पर फोकस करने का अनुरोध किया। डॉ स्वरूप ने वैश्विक समुदाय से डेटा निर्माण, उनका विश्लेषण और उनके एप्लीकेशन के लिए इन्नोवेशन और इनक्यूबेशन हब के माध्यम से जुड़ने की भी अपील की।
एनआईएएस के निदेशक प्रोफेसर शैलेश नायक ने प्रतिभागियों से भविष्य में बातचीत और नेटवर्किंग के जरिए जुड़े रहने का आग्रह किया ताकि टिकाऊ समाधान तैयार किए जा सकें और भविष्य में बेहतर इन्नोवेशन किया जा सके। डीएसटी के अंतर्राष्ट्रीय सहयोग प्रमुख श्री संजीव के वार्ष्णेय ने इस बात पर जोर दिया कि ब्रिक्स सम्मेलन युवा वैज्ञानिकों के बीच आम समस्याओं को हल करने के लिए एक नेटवर्क निर्माण अवसर के रूप में कार्य कर सकता है। सहयोग को प्रोत्साहित करने के लिए, उन्होंने ब्रिक्स वाईएसएफ 2021 के प्रायोजकों के सहयोग से फेलोशिप शुरू करने का भी प्रस्ताव रखा।
फोरम में विभिन्न देशों के 125 वैज्ञानिकों की भागीदारी देखी। ब्राजील, रूस और भारत के प्रतिनिधिमंडलों का नेतृत्व क्रमशः श्री कार्लोस मात्सुमोतो, सुश्री अल्बिना कुतुज़ोवा और डॉ अरविंद कुमार ने किया। जबकि चीन और दक्षिण अफ्रीका के प्रतिनिधिमंडलों का नेतृत्व सुश्री ली वेनजिंग और डॉ स्टेनली मफोसा ने किया।
ब्रिक्स-वाईएसएफ शिखर सम्मेलन पहली बार 2016 में भारत द्वारा आयोजित किया गया था। उसके बाद 2017 में चीन, 2018 में दक्षिण अफ्रीका, 2019 में ब्राजील और 2020 में रूस द्वारा इसका आयोजन किया गया था। इस वर्ष चार दिवसीय सम्मेलन 13 सितंबर 2021 को शुरू हुआ और वह 16 सितंबर को समाप्त होगा। इन्नोवेशन पर बेस्ट आइडिया देने वाले युवा वैज्ञानिक को ब्रिक्स-वाईएसएफ 2021 में सर्वश्रेष्ठ युवा वैज्ञानिक पुरस्कार से सम्मानित किया जाएगा। युवा इन्नोवेशन पुरस्कार ब्रिक्स-वाईएसएफ के फोकस में से एक रहा है और इसके लिए सहयोग भारत सरकार का डीएसटी विभाग देता है। अगला सम्मेलन 2022 में चीन द्वारा आयोजित किया जाएगा।
<><><><><>
एमजी/एएम/पीएस
(Visitor Counter : 571
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.07 करोड़ टीके लगाए जा चुके हैं
बीते चौबीस घंटों में 90,529 टीके लगाए गए
भारत में सक्रिय मरीजों की संख्या 3,468 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.8 प्रतिशत है
बीते चौबीस घंटों में 141 लोग स्वस्थ हुए,अब तक स्वस्थ हुए कुल लोगों की संख्या 4,41,43,483 है
पिछले 24 घंटों में 188 नए मामले सामने आए
दैनिक सक्रिय मामलों की दर 0.14 प्रतिशत है
साप्ताहिक सक्रिय मामलों की दर 0.18 प्रतिशत है
अब तक 91.01 करोड़ जांच की जा चुकी हैं,बीते चौबीस घंटों में 1,34,995
जांच की गई
रेल मंत्रालय
भारतीय रेलवे ने सितम्बर में 115.80 एमटी की अब तक की सबसे अच्छी मासिक माल ढुलाई की
अप्रैल-सितम्बर 2022 से संचयी माल ढुलाई 736.68 एमटी रही है, जो पिछले वर्ष की इसी अवधि की तुलना में 10.14 प्रतिशत की वृद्धि दर्शाती है
भारतीय रेलवे ने सितम्बर, 2022 में 115.80 एमटी की अब तक की सबसे अच्छी मासिक माल ढुलाई दर्ज की है। सितम्बर के महीने में वृद्धिशील ढुलाई 9.7 एमटी रही है, जो 2021 में दर्ज पिछले सर्वश्रेष्ठ सितम्बर के आंकड़ों की तुलना में 9.15 प्रतिशत अधिक है। इसके साथ ही, भारतीय रेलवे ने लगातार 25 महीनों तक सर्वश्रेष्ठ मासिक माल ढुलाई दर्ज की है।
रेलवे ने कोयले में 6.8 एमटी का वृद्धिशील ढुलाई अर्जित की है जिसके बाद लौह अयस्क में 1.2 एमटी तथा शेष अन्य वस्तुओं में 1.22 एमटी, सीमेंट और क्लिंकर में 0.4 एमटी और उर्वरकों में 0.3 एमटी की वृद्धि हासिल की है। वित्त वर्ष 2022-23 में ऑटोमोबाइल लदान में वृद्धि माल ढुलाई व्यवसाय की एक और विशेषता रही है। वित्त वर्ष 2022-23 में सितम्बर तक 2712 रेक लोड किए गए हैं, जबकि पिछले वर्ष की इसी अवधि के दौरान 1575 रेक लोड किए गए थे यानी 72.2 प्रतिशत की वृद्धि हुई है।
1 अप्रैल, 2022 से 30 सितम्बर, 2022 तक संचयी माल ढुलाई 736.68 एमटी रही है, जबकि 2021-22 में 668.86 एमटी थी, यानी पिछले वर्ष की इसी अवधि की तुलना में 10.14 प्रतिशत की वृद्धि के साथ 67.83 एमटी की वृद्धिशील माल ढुलाई की गई है। माल ढुलाई एनटीकेएम  सितम्बर 2021 के 63.43 बिलियन से बढ़कर सितम्बर 2022 में 69.97 बिलियन हो गया है, जो 10.3 प्रतिशत की वृद्धि दर्शाता है। वर्ष की पहली छमाही में संचयी एनटीकेएम में भी 17.1 प्रतिशत की बढ़ोतरी हुई है।
बिजली और कोयला मंत्रालयों के साथ निकट समन्वय में, बिजली घरों को कोयले की आपूर्ति बढ़ाने के लिए भारतीय रेलवे के निरंतर प्रयास एक बार फिर सितम्बर महीने में माल ढुलाई निष्पादन की प्रमुख विशेषताओं में से एक रहा है। बिजली घरों को कोयले  की ढुलाई सितम्बर में 6.2 एमटी बढ़ गई है, जिसमें पिछले साल 35.8 एमटी की तुलना में 42.00 एमटी कोयले की बिजली घरों में आपूर्ति की गई थी, यानी 17.3 प्रतिशत की वृद्धि दर्ज की गई। संचयी रूप से, वर्ष की पहली छमाही में, भारतीय रेलवे ने पिछले वर्ष की समान अवधि की तुलना में 29.3 प्रतिशत से अधिक की वृद्धि के साथ 64.53 एमटी से अधिक अतिरिक्त कोयला बिजली घरों को लोड किया है।
वस्तु-वार वृद्धि संख्या दर्शाती है कि भारतीय रेल ने लगभग सभी वस्तु श्रेणियों में निम्नलिखित वृद्धि दर के साथ प्रभावशाली बढ़ोतरी दर्ज की है:
|
|
वस्तु
|
|
परिवर्तन 
|
|
परिवर्तन प्रतिशत
|
|
कोयला
|
|
6.8
|
|
14
|
|
सीमेंट और क्लिंकर
|
|
0.4
|
|
3.4
|
|
पीओएल
|
|
0.29
|
|
8.19
|
|
उर्वरक
|
|
0.33
|
|
7.9
|
|
कंटेनर 
|
|
0.09
|
|
6.15
|
|
शेष अन्य वस्तुएं
|
|
1.2
|
|
14.1
|
|
लौह अयस्क
|
|
1.2
|
|
10.8
अणु ऊर्जा विभाग
टाटा मेमोरियल सेंटर  इंडोनेशिया के कैंसर रोगी नेविगेटर को प्रशिक्षित करेगा
विश्व स्वास्थ्य दिवस पर, टीएमसी ने धर्मेस नेशनल कैंसर हॉस्पिटल इंडोनेशिया और पीटी रोश इंडोनेशिया के साथ साझेदारी समझौता किया
टाटा मेमोरियल सेंटर  ने मुंबई में आज  विश्व स्वास्थ्य दिवस पर, इंडोनेशिया में कैंसर देखभाल में सुधार के लिए कैंसर रोगी नेविगेशन कार्यक्रम के साझेदारी समझौते पर हस्ताक्षर किए। समझौता ज्ञापन पर धर्मेस नेशनल कैंसर हॉस्पिटल और पीटी रोश इंडोनेशिया के साथ वर्चुअली हस्ताक्षर किए गए।
'रोगियों का नेविगेशन' रोगियों, परिवारों और देखभाल करने वालों को स्वास्थ्य सेवा प्रणाली की बाधाओं को दूर करने में मदद करने के लिए दी जाने वाली व्यक्तिगत सहायता है।
टीएमसी के निदेशक डॉ. राजेंद्र बडवे ने कहा कि कैंसर देखभाल की आसान पहुंच और गुणवत्ता उपलब्ध होने के बावजूद उपचार देने में कुछ समस्याएं हैं। उन्होंने बताया कि टीएमसी और टाटा इंस्टीट्यूट ऑफ सोशल साइंसेज  द्वारा किए गए सर्वेक्षणों से पता चला है कि एक मरीज की आर्थिक, भावनात्मक, मनोवैज्ञानिक, सामाजिक और सांस्कृतिक जरूरतों को पूरा करना उपचार में सकारात्मक परिणामों के लिए उतना ही महत्वपूर्ण है। यह भूमिका 'नेविगेटर्स' द्वारा निभाई जाती है।
ऐसे कैंसर रोगी नेविगेटर  वर्तमान में इंडोनेशिया में मौजूद नहीं है। इस स्थिति में टीएमसी द्वारा हस्ताक्षरित समझौता ज्ञापन महत्वपूर्ण हो जाता है।
इंडोनेशिया में भारतीय राजदूत, मनोज कुमार भारती ने कहा कि यह समझौता ज्ञापन भारत-इंडोनेशिया संबंधों में एक और मील का पत्थर है। उन्होंने साथ ही कहा कि, "यह सही समय पर हुआ है जब इंडोनेशिया जी 20 की अध्यक्षता कर रहा है और 'स्वास्थ्य' इसके द्वारा ध्यान दिये जाने वाले क्षेत्र के तीन मुख्य स्तंभों में से एक है।"
टीएमसी और अन्य कैंसर देखभाल केंद्रों के प्रयासों की सराहना करते हुए, आसियान में भारतीय राजदूत, जयंत खोबरागड़े ने कहा, "अधिकांश कैंसर रोगी राष्ट्र के विकास में वास्तविक योगदानकर्ता बने रहते हैं और इस प्रकार यह राष्ट्र के लिए एक सेवा है। उनके जीवन काल का विस्तार करना मानवता की बहुत बड़ी सेवा है।"
टीएमसी ऑन्कोलॉजी में नेविगेशन के लिये एक साल का एडवांस पोस्ट ग्रेजुएट डिप्लोमा प्रोग्राम केईवीएटी प्रदान करता है। इसने टीआईएसएस के साथ सहयोग किया है, जो देखभाल के मनो-सामाजिक पहलुओं में शिक्षा प्रदान करता है जबकि टीएमएसी नैदानिक पहलुओं में प्रशिक्षण प्रदान करता है। डिप्लोमा टीएमसी और टीआईएसएस द्वारा संयुक्त रूप से प्रदान किया जाता है।
इसी कार्यक्रम को इंडोनेशिया की अपनी आवश्यकताओं को पूरा करने के लिए अनुकूलित किया गया है। इंडोनेशिया के लिए प्रशिक्षण गहन कार्यक्रम में हाइब्रिड लर्निंग मॉडल के माध्यम से सीखने की सुविधा है जो ऑनलाइन ट्यूटोरियल, टीएमसी में व्यावहारिक प्रशिक्षण को एक साथ लाती है, इसके बाद विशेषज्ञों की देखरेख में भाग लेने वाले अस्पतालों में व्यावहारिक प्रशिक्षण दिया जाता है। कार्यक्रम के सफल समापन के बाद छात्रों को टीएमसी और टीआईएसएस से संयुक्त डिप्लोमा प्रदान किया जाएगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 84.15 करोड़ वैक्सीन की खुराकें लगाई गई हैं
सक्रिय मामले कुल मामलों के 1 प्रतिशत से कम हैं,वर्तमान में 0.89 प्रतिशत,मार्च 2020 के बाद से सबसे कम
भारत में वर्तमान में 3,00,162 सक्रिय मामले हैं,188 दिनों में सबसे कम सक्रिय मामले
पिछले 24 घंटों के दौरान भारत में 31,382 नए मामले सामने आए
वर्तमान में रिकवरी दर 97.78 प्रतिशत है,मार्च 2020 के बाद से सबसे अधिक
पिछले 24 घंटों के दौरान 32,542 रोगी स्वस्थ हुए, देश भर में अभी तक कुल 3,28,48,273 मरीज स्वस्थ हुए
साप्ताहिक पॉजिटिविटी दर वर्तमान में 2.07 प्रतिशत है; पिछले 91 दिनों से 3 प्रतिशत से कम है
दैनिक पॉजिटिविटी दर 2.00 प्रतिशत है,पिछले 25 दिनों से 3 प्रतिशत से कम
अभी तक कुल 55.99 करोड़ जांचें की जा चुकी हैं
रक्षा मंत्रालय
बीआरओ ने अरुणाचल प्रदेश में रणनीतिक क्षेत्रों को जोड़ने वाले एक प्रमुख सड़क पर रिकॉर्ड समय में पुल का निर्माण किया
भले ही देश भर में लॉकडाउन है, पर सीमा सड़क संगठन  ने कोविड-19 के खिलाफ सर्वाधिक सावधानियों को ध्यान में रखते हुए सुबनसिरी नदी पर दापोरिजो पुल का निर्माण कर दिया है जिससे कि अरुणाचल प्रदेश में संचार की इस रणनीतिक लाइन को जोड़ा जा सके।
दापोरिजो पुल भारत और चीन के बीच वास्तविक नियंत्रण रेखा की दिशा में एक रणनीतिक कड़ी है। सभी आपूर्तियां, राशन, निर्माण संबंधी सामग्री और दवाएं इसी पुल से गुजरती हैं। पुराने पुल में दरार आ गई थी जिसकी वजह से 26 जुलाई 1992 जैसी बड़ी दुर्घटना हो सकती थी जब एक यात्री बस पुल से नदी में गिर गई थी और उसमें किसी की भी जान नहीं बची थी। डीजीबीआर एवं सीई अरुणांक के सहयोग से रक्षा मंत्रालय और अरुणाचल प्रदेश से इसे शीघ्रता से मंजूरी मिल गई। कोविड-19 से संबंधित सभी सावधानियों का अनुपालन करते हुए रिकॉर्ड समय में इस कठिन और खतरनाक कार्य को पूरा कर लिया गया।
पुल के निर्माण का कार्य 23 बीआरटीएफ द्वारा 17 मार्च, 2020 को आरंभ किया गया था। आखिरकार, 27 दिनों के बाद 14 अप्रैल, 2020 को पुल को सफलतापूर्वक और सुरक्षित तरीके पुरी तरह तैयार कर दिया गया। इसे सफलतापूर्वक क्लास 24 टन से 40 टन में अपग्रेड किया गया है जिससे कि न केवल सेना की आवश्यकता वाले भारी वाहनों को इससे गुजरने में आसानी हो बल्कि अपर सुबनसिरी जिले की भविष्य संबंधी अवसंरचना विकास आवश्यकता की भी पूर्ति हो सके।
अरुणाचल प्रदेश के मुख्यमंत्री श्री पेमा खांडु ने वीडियो कांफ्रेंसिंग के जरिये इसका उद्घाटन किया तथा आज इसे वाहनों की आवाजाही के लिए खोल दिया।
पुल का सुरक्षित और आरंभिक निष्पादन बीआरओ, रक्षा मंत्रालय एवं अरुणाचल प्रदेश सरकार के बीच अबाधित समन्वयन एवं सहयोग को प्रदर्शित करता है।
(एएम/एसकेजे
आईएफएससी प्राधिकरण
आएफएससीए ने आई-स्प्रिंट’21 के तहत “स्प्रिंट01: बैंकटेक” हैकेथॉन के विजेताओं की घोषणा की
इंटरनेशनल फाइनेंशियल सर्विसेज सेंटर्स अथॉरिटी  ने जीआईएफटी आईएफएससी में विश्वस्तरीय फिन-टेक हब को सहयोग देने के प्रयासों में इनफिनिटी फोरम 2021  के अंग के रूप में विश्व फिन-टेक हैकेथॉन के आई-स्प्रिंट’21 की शुरूआत की। इनफिनिटी फोरम, आईएफएससीए का प्रमुख वित्तीय प्रौद्योगिकी कार्यक्रम है, जो नीति, व्यापार और प्रौद्योगिकी के क्षेत्रों के दिग्गजों को साथ लाता है, ताकि फिन-टेक में उन्नत तथा बेहतरीन विचारों को सामने लाया जा सके। साथ ही उन विचारों को वैश्विक समाधानों और अवसरों में निरूपित किया जा सके।
आई-स्प्रिंट’21 के तत्वावधान में बैंकटेक की शुरूआत बैंकिंग सेक्टर को ध्यान में रखकर की गई थी। इसकी मेजबानी नीति आयोग के सहयोग से आईएफएससीए और जीआईएफटी सिटी ने की थी। हैकेथॉन के साझीदारों में आईसीआईसीआई बैंक, एचएसबीसी बैंक, इंटरनेशनल सेंटर फॉर आंत्रप्रन्योरशिप एंड टेक्नोलॉजी , ज़ोन स्टार्ट-अप्स और इनवेस्ट-इंडिया शामिल हैं। हेकेथॉन दुनिया भर के सभी पात्र फिन-टेक्स के लिये खुला था और यह वित्तीय क्षेत्र नियामक द्वारा समर्थित अपनी तरह का पहला कार्यक्रम था।
कई दौर के मूल्यांकन के बाद तीन संस्थायें विजयी रहीं:
|
|
क्रम संख्या
|
|
विजेता
|
|
विषय विवरण/श्रेणी
|
|
|
|
साइज़ी टेक्नोलॉजीस प्रा. लि.
|
|
एकीकृत केवाईसी समाधान
|
|
|
|
एसबीएनआरआई टेक्नोलॉजीस प्रा. लि.
|
|
आईएफएससी सम्बंधी खुदरा बैंकिंग उत्पाद
|
|
|
|
एज वर्व सिस्टम्स लि.
|
|
बायर्स क्रेडिट ऑप्टीमाइजेशन
आई-क्रियेट ने स्प्रिंट01: बैंकटेक के विजेताओं के लिये 24 लाख रुपये के पुरस्कार की घोषणा की है। निर्णायक मंडल के अनुमोदन के अनुसार साइज़ी टेक्नोलॉजीस प्रा. लि., एसबीएनआरआई टेक्नोलॉजीस प्रा. लि. और एज वर्व सिस्टम्स लि. ने क्रमशः चार लाख रुपये, 16 लाख रुपये और चार लाख रुपये जीते।
हेकेथॉन के विजेताओं को आईएफएससीए रेगुलेटरी/इनोवेशन सैंडबॉक्स में सीधे प्रवेश मिलेगा। उन्हें नियामक मार्गदर्शन और सहायता मिलेगी। इस सैंडबॉक्स से सफलतापूर्वक निकलने के बाद, उन्हें जीआईएफटी आईएफएससी के व्यापार स्थापित करने का अवसर प्राप्त होगा।
उप राष्ट्रपति सचिवालय
कश्मीर के बारे में चर्चा करने को कुछ नहीं, क्योंकि इसका हर इंच भारत का है : उपराष्ट्रपति
अनुच्छेद 370 को कमजोर करना राजनीतिक नहीं, राष्ट्रीय मामला
जम्मू-कश्मीर का पुनर्गठन भारत का आंतरिक मामला है
हम किसी अन्य देश के आंतरिक मामले में दखल नहीं देते और हम नहीं चाहते कि कोई अन्य देश हमारे मामलों में हस्तक्षेप करे
उपराष्ट्रपति श्री एम. वेंकैया नायडू ने कहा है कि कश्मीर एक सुलझा हुआ मामला है, क्योंकि इसका प्रत्येक इंच भारत का है और इसके बारे में ऐसा कुछ नहीं है जिस पर चर्चा की जा सके।
बैंगलुरु में आज बीएचएस हायर एजुकेशन सोसाइटी के प्लेटिनम जुबली समारोह का उद्घाटन करते हुए श्री नायडू ने कहा कि अनुच्छेद 370 को कमजोर करना राजनीतिक नहीं, राष्ट्रीय मामला है, क्योंकि इसका संबंध देश की एकता, सुरक्षा, संरक्षा और अखंडता से है।
उन्होंने कहा कि जम्मू-कश्मीर में नियमित रूप से चुनाव होते रहे हैं और सांसद, विधायक और स्थानीय निकायों के सरपंच निर्वाचित होते रहे हैं। ऐसे में जम्मू-कश्मीर का पुनर्गठन एक आंतरिक मामला है। उन्होंने कहा कि हम किसी अन्य देश के आंतरिक मामले में दखल नहीं देते और हम नहीं चाहते कि कोई अन्य देश हमारे मामलों में हस्तक्षेप करे।
आंतकवाद को सहायता, प्रोत्साहन, प्रशिक्षण और धन उपलब्ध करने के लिए पड़ोसी देश की आलोचना करते हुए श्री नायडू ने कहा कि भारत हमेशा से पड़ोसी देशों सहित सभी राष्ट्रों के साथ शांतिपूर्ण संबंधों में यकीन करता है।
रेल मंत्रालय
रेल मंत्रालय और आरसीआईएल ने वर्ष 2018-19 के लिए एक सहमति-पत्र पर हस्ताक्षर किए
रेल मंत्रालय और इसके प्रशासनिक नियंत्रण के तहत आने वाले सीपीएसई भारतीय रेलटेल निगम लिमिटेड  ने एक सहमति-पत्र पर हस्ताक्षर किया। आरसीआईएल देश भर में दोहरीकरण, नई लाइन, विद्युतीकरण, कार्यशालाएं इत्यादि जैसी विभिन्न रेल परियोजनाएं पूरा करती हैं।
सहमति-पत्र पर 22 मई को रेलवे बोर्ड के सचिव श्री रंजनेश सहाय और आरसीआईएल के अध्यक्ष और प्रबंध निदेशक श्री एन काशीनाथ ने हस्ताक्षर किए और वर्ष 2018-19 के दौरान विभिन्न महत्वपूर्ण गतिविधियों के लिए वित्तीय और भौतिक दोनों लक्ष्य निर्धारित किये।
सहमति-पत्र के लक्ष्यों के अनुसार, आरसीआईएल ने परिचालन से 1200 करोड़ रुपये का राजस्व अर्जित करने का लक्ष्य रखा है। आरसीआईएल के अन्य लक्ष्य सीसीटीवी और वाई-फाई लगाने का है।